b'\n_START_ARTICLE_\nAlan Cox\n_START_SECTION_\nDelovanje na podro\xc4\x8dju Linux jedra\n_START_PARAGRAPH_\nKot zaposleni na Wel\xc5\xa1ki univerzi v mestecu Swansea je in\xc5\xa1taliral za\xc4\x8detno verzijo Linuxa na enega od ra\xc4\x8dunalnikov, ki so pripadali univerzi. To je bila ena njegovih prvih in\xc5\xa1talacij na dejavno ra\xc4\x8dunalni\xc5\xa1ko omre\xc5\xbeje in je pokazalo veliko hro\xc5\xa1\xc4\x8dev v mre\xc5\xbenem programju. Cox je popravil precej hro\xc5\xa1\xc4\x8dev in na novo napisal mre\xc5\xbeno programje. Potem je postal eden glavnih razvijalcev za celotno jedro._NEWLINE_Vzdr\xc5\xbeeval je jedro distribucije 2.2 in svoje verzije jedra distribucije 2.4 (podpisano kot\xc2\xa0\xc2\xbbac\xc2\xab\xc2\xa0v verziji , npr. 2.4.13-ac1). Ta distribucija jedra je bila zelo stabilna in je vsebovala mnogo popravkov, ki so \xc5\xa1li direktno v stabilno distribucijo jedra. V\xc4\x8dasih je bil poznan, kot\xc2\xa0\xc2\xbbdrugi v vrsti\xc2\xab\xc2\xa0za Linusom Torvaldsom, predno je skraj\xc5\xa1al obseg dela z Linuxom, zato da bi \xc5\xa1tudiral Management  Njegovo informativno znanje in prijateljski komentarji so bili navdih za mnoge programerje na dopisnem seznamu jedrne liste. Alan je zaposlen v podjetju Red Hat in \xc5\xbeivi v mestecu Swansea, Wales z \xc5\xbeeno Telso Gwynne. Od takrat je bil vklju\xc4\x8den tudi v projekta Gnome in Xorg._NEWLINE_Bil je glavni razvijalec projekta AberMUD, katerega je napisal kot \xc5\xa1tudent na Wel\xc5\xa1ki univerzi v Aberstwythu.'